เรื่องร้องเรียน (ความสะอาด,ร้องเรียน,ถนน,เสียงรบกวน) วันที่ 2023-10-24 04:14:51 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660045086

ขอให้ปรับปรุงพฤติกรรมการปฏิบัติหน้าที่ของคนขับรถเก็บขยะ ประจำสำนักงานเขตคันนายาว บริเวณ ถนนคู้บอนตัดกับถนนรามอินทรา กม.8 แขวงคันนายาว เขตคันนายาว กรุงเทพมหานคร เนื่องจากผู้ร้องแจ้งว่าบริเวณดังกล่าว จะมีเจ้าหน้าที่เข้ามาจัดเก็บขยะ ในช่วงเวลาประมาณ 04.00 น. เป็นประจำทุกวัน โดยผู้ร้องพบเห็นว่ารถเก็บขยะจำนวน 1 คัน (ไม่ทราบรายละเอียดแน่ชัด) เป็นคันที่จัดเก็บขยะบริเวณดังกล่าวเป็นประจำ มีการติดตั้งแตรลม เมื่อเจอรถจัดเก็บขยะคันอื่น เจ้าหน้าที่ขับรถเก็บขยะมักจะบีบแตรลมทักทาย ทำให้เกิดเสียงดังรบกวนประชาชนในพื้นที่เป็นอย่างมาก ประสบปัญหามาเป็นระยะเวลาประมาณ 1 ปีแล้ว เบื้องต้นผู้ร้องเคยแจ้งเรื่องไปยังศูนย์เรื่องราวร้องทุกข์ กรุงเทพมหานคร ผ่านหมายเลขสายด่วน 1555 2-3 ครั้งแล้ว ซึ่งหน่วยงานแจ้งว่ามีการว่ากล่าวตักเตือนเจ้าหน้าที่ขับรถเก็บขยะคันดังกล่าวแล้ว แต่ผู้ร้องเห็นว่ายังไม่มีการแก้ไขปัญหาแต่อย่างใด ซึ่งผู้ร้องเห็นว่ามิควรติดตั้งแตรลม เพื่อนำมาใช้บีบแตรเล่น แต่ควรนำมาใช้เพื่อวัตถุประสงค์อื่นที่เป็นประโยชน์ ประกอบกับผู้ร้องเห็นว่าเจ้าหน้าที่กวาดถนนประจำพื้นที่ดังกล่าว กวาดถนนไม่สะอาดเท่าที่ควร จึงประสงค์ให้หน่วยงานที่เกี่ยวข้องปรับปรุงพฤติกรรมการปฏิบัติหน้าที่ของคนขับรถเก็บขยะดังกล่าว และประสงค์ให้กรมการขนส่งทางบก ตรวจสอบสภาพรถเก็บขยะ เพื่อบรรเทาความเดือดร้อนให้แก่ประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata